****

****

**მოწვევა სახელმწიფო სააგენტოების საკონკურსო განაცხადის შერჩევაში მონაწილეობაზე**

**პრიორიტეტი 3. მცირე და საშუალო საწარმოების კონკურენტუნარიანობის ამაღლება და ინოვაციების ხელშეწყობა**

**საპილოტე რეგიონების ინტეგრირებული განვითარების პროგრამა**

**2020-2022**

**საქართველოს რეგიონული განვითარებისა და ინფრასტრუქტურის სამინისტრო**

**23 ივლისი, 2021 წელი**

|  |
| --- |
| 1. **ინფორმაცია კონკურსის შესახებ** |

საქართველოს საპილოტე რეგიონების განვითარების სამთავრობო კომისია (შემდგომში კომისია) 2021 წლის 2 აგვისტოდან იწვევს სააგენტოებს საკონკურსო განაცხადის შერჩევაში მონაწილეობაზე საქართველოს მთავრობის 2019 წლის 20 დეკემბრის №628 დადგენილებით დამტკიცებული „2020-2022 წლების საპილოტე რეგიონების ინტეგრირებული განვითარების პროგრამის“ (შემდგომში - სრიგპ) მე-3 პრიორიტეტის **ღონისძიება 3.1 „ინვესტიციებისა და სამუშაო ადგილების რაოდენობის ზრდასა“ და ღონისძიება 3.2. „ადგილობრივი კომპანიების ინოვაციებისა და კვლევა-განვითარების მხარდაჭერის“** განსახორციელებლად. საკონკურსო პირობები მოწონებულია საქართველოს საპილოტე რეგიონების განვითარების სამთავრობო კომისიის მიერ.

|  |  |
| --- | --- |
| **კონკურსში განაცხადების წარდგენის ვადა** | 02.08.2021 – 16.08.2021 |
| **პროგრამის პროექტის შერჩევის შესახებ გადაწყვეტილების მიღების თარიღი** | კონკურსის დამთავრებიდან ხუთი სამუშაო დღის განმავლობაში |
| **პროგრამის განაცხად(ებ)ის წარდგენის ფორმა** | პროგრამის განაცხადი წარედგინება რეგიონული განვითარებისა და ინფრასტრუქტურის სამინისტროში, საქმისწარმოების ავტომატიზებული სისტემის საშუალებით |
| **სრიგპ-ის პრიორიტეტი, ღონისძიება ან/და ქვე-ღონისძიება, რომლის ფარგლებშიც ცხადდება კონკურსი** | პრიორიტეტი 3. მცირე და საშუალო საწარმოების კონკურენტუნარიანობის ამაღლება და ინოვაციები ხელშეწყობა  ქვე-ღონისძიება 3.1.ა. ახალი საწარმოების შექმნის, არსებული საწარმოების გაფართოების ან გადაიარაღების ხელშეწყობა.  ქვე-ღონისძიება 3.1.ბ. ადგილობრივი პროდუქციისა და მომსახურების ექსპორტის მხარდაჭერა და განვითარება  ღონისძიება 3.2. ადგილობრივი კომპანიების ინოვაციებისა და კვლევა-განვითარების მხარდაჭერა |
| **წარმოდგენილი პროგრამა უნდა ითვალისწინებდეს ჩამოთვლილი აქტივობების სახეობ(ებს)ას.** | ქვე-ღონისძიება 3.1 ა. ახალი საწარმოების შექმნის, არსებული საწარმოების გაფართოების ან გადაიარაღების ხელშეწყობა:   * მანქანები-დანადგარები, ინვენტარის შეძენა; * შენობა/ნაგებობების სამშენებლო სამუშაოების განხორციელების მხარდაჭერა; * პროექტის (წარმოებისა და შენახვის საშუალებები) ფარგლებში შეძენილი დანადგარებისა და აღჭურვილობის დამონტაჟებასთან დაკავშირებული სამუშაოების მხარდაჭერა; * მცირე და საშუალო საწარმოების თანამშრომლებისთვის და მეწარმე სუბიექტებისთვის კონსულტაციების და ტრენინგების უზრუნველყოფა.   ქვე-ღონისძიება 3.1.ბ. ადგილობრივი პროდუქციისა და მომსახურების ექსპორტის მხარდაჭერა და განვითარება:   * საერთაშორისო გამოფენების ორგანიზების ხელშეწყობა; * სავაჭრო მისიების ორგანიზება; * უცხოელი მყიდველების დაკავშირება ადგილობრივ მწარმოებლებთან; * საქართველოში არსებულ ექსპორტის პროცედურებზე ინფორმაციის მიწოდება; * უცხოურ ბაზრებზე არსებულ საბაჟო ტარიფებზე ინფორმაციის მიწოდება; * ექსპორტ მენეჯერების გადამზადება; * ექსპორტის ხელშეწყობასთან დაკავშირებული სხვა აქტივობები.   ღონისძიება 3.2. ადგილობრივი კომპანიების ინოვაციებისა და კვლევა-განვითარების მხარდაჭერა:   * ინოვაციური წარმოების მეთოდების შეძენა; * ახალი ინოვაციური სტარტ-აპის განვითარების მხარდაჭერა; * მანქანა – დანადგარებისა და ტექნიკის შეძენა; * სამშენებლო/სარემონტო სამუშაოები და სხვა მომსახურებების უზრუნველყოფა, შეძენილი მანქანა-დანადგარებისა და ტექნიკის დანერგვისა და გამოყენების მიზნით; * ტრენინგები მხარდაჭერილი კომპანიების თანამშრომლებისთვის; * სამრეწველო დიზაინთან დაკავშირებული მომსახურებების გაწევა; * პროტოტიპების შექმნასთან დაკავშირებული ღონისძიებების მხარდაჭერა; * პროდუქციის ხარისხის შემოწმებასთან დაკავშირებული მომსახურებების გაწევა; * ინტელექტუალური საკუთრების უფლებების დაცვასთან დაკავშირებული მომსახურების გაწევა; * საგრანტო სქემის დანერგვა კომპანიების კვლევა-განვითარებისკენ მიმართული აქტივობებისთვის. |
| **კონკურსის მონაწილე** | სსიპ „აწარმოე საქართველოში“; სსიპ სოფლის განვითარების სააგენტო; სსიპ საქართველოს ინოვაციებისა და ტექნოლოგიების სააგენტო. |
| **გეოგრაფიული დაფარვა** | 4 საპილოტე რეგიონი |
| **სრიგპ-ის მიზნების მიღწევის საშუალებები** | საგრანტო სქემა:   * ახალი/არსებული ინდუსტრიული მცირე და საშუალო საწარმოების[[1]](#footnote-1) შექმნის/გაფართოების მხარდაჭერა * ადგილობრივი მიკრო[[2]](#footnote-2) და მცირე საწარმოების მცირე აღჭურვილობის შესყიდვის მხარდაჭერა |
| **კონკურსანტების (სახელმწიფო სააგენტოები) მიერ წარმოდგენილი პროგრამის ბენეფიციარების (საბოლოო გრანტის მიმღები) მხრიდან თანამონაწილეობა** | მოთხოვნილი გრანტის არანაკლებ 3 %-ი |
| **კონკურსანტების მიერ წარმოდგენილი პროგრამის ფარგლებში გრანტის მიმღები** | * ქვეღონისძიება 3.1 ა - ფიზიკური და იურიდიული პირები/ რომლებიც ოპერირებენ და რეგისტრირებულები არიან საპილოტე რეგიონ(ებ)ში; * (ქვე)ღონისძიება 3.1 ბ და 3.2 - მეწარმე სუბიექტები, რომლებიც 4 რეგიონში ახორციელებენ ბიზნეს აქტივობებს |
| **კონკურსის ფარგლებში გასაცემი გრანტების მთლიანი მოცულობა და რეგიონებზე განაწილების პროპორცია** | 2021 წელი - 6 000000 ₾  2022 წელი 34 817 939,0 ₾  იმერეთი - 43,76%  კახეთი- 35,63%  გურია- 14,03%  რაჭა - 6,58% |

**გრანტების გაცემის დეტალური პირობები**

|  |
| --- |
| 1. **ზოგადი ინფორმაცია** |

1. **სამართლებრივი საფუძველი**

კონკურსი გამოცხადებულია საქართველოს მთავრობის 2019 წლის 20 დეკემბრის №628 დადგენილების „საქართველოს საპილოტე რეგიონების განვითარების მიზნით განსახორციელებელი ღონისძიებების შესახებ“ და 2020 წლის 27 მარტის № 200 დადგენილების „2020-2022 წლების საპილოტე რეგიონების ინტეგრირებული განვითარების პროგრამის პროექტების შერჩევის პროცედურებისა და კრიტერიუმების განსაზღვრის წესის დამტკიცების შესახებ“ საფუძველზე.

1. **ზოგადი ინფორმაცია**

სრიგპ წარმოადგენს ევროკავშირის თანამედროვე მიდგომების მიხედვით შემუშავებულ ინტეგრირებულ რეგიონული განვითარების პოლიტიკის დოკუმენტს, რომელიც ხორციელდება „2018-2021 წლების საქართველოს რეგიონული განვითარების პროგრამის ფარგლებში საპილოტე რეგიონების განსაზღვრის შესახებ“ საქართველოს მთავრობის 2018 წლის 27 აგვისტოს №1713 განკარგულებით განსაზღვრულ 4 საპილოტე რეგიონში (შემდგომში − საპილოტე რეგიონები) და მიზნად ისახავს ხელსაყრელი გარემოს შექმნას და დაბალანსებულ მდგრად სოციალურ-ეკონომიკურ განვითარებას, ინტეგრირებული ტერიტორიული განვითარების ინიციატივების საშუალებით.

აღნიშნული მიზნის რეალიზება მოხდება სხვადასხვა ტერიტორიებსა და სექტორებში განვითარების ფაქტორებში ინვესტიციით, რომელიც განხორციელდება ისეთი მიმართულებით, როგორიცაა: წარმოება, საზოგადოებრივი ინფრასტრუქტურა, ადამიანური კაპიტალისა და საჯარო სერვისების მიწოდების ხარისხი. ინვესტიციის განხორციელება უნდა მოხდეს შერჩევითი გზით - ფინანსური დახმარება კონცენტრირებული იქნება იმ ტერიტორიებსა და სექტორებში, რომელთაც კონკრეტულ რეგიონებში პროდუქტიულობისა და დასაქმების დონის გაზრდის ყველაზე დიდი პოტენციალი გააჩნიათ. შეზღუდული რესურსებისა და განხორციელების ხანმოკლე პერიოდის (3 წელი) გათვალისწინებით, სრიგპ კონცენტრირდება შეზღუდული რაოდენობით განსაზღვრულ, რეგიონის სპეციფიკური საჭიროებების გადაჭრასა და პოტენციალის ათვისებაზე.

სრიგპ ხელს შეუწყობს საქართველოს მასშტაბით წარმოების მოწინავე დარგებში ზრდის შემაფერხებელი ფაქტორების აღმოფხვრას, ახალი სახეობის სამრეწველო პროდუქციის განვითარებას, ექსპორტის გაზრდის მიზნით მოქმედებების განსაზღვრა-შემუშავებას (მაგ. რეგიონში ახალი ნიშის მოძებნის გზით), ადგილობრივი რეწვისა და პროდუქციის შენარჩუნებას, აგრეთვე ინვესტიციების განხორციელებას განვითარების ისეთ ფაქტორებში, როგორიცაა: ინფრასტრუქტურა, განათლება, უნარები, კვლევა-განვითარება და ინოვაცია, რომელთაც უდიდესი გავლენა აქვთ კონკრეტული რეგიონების კონკურენტუნარიანობასა და მოსახლეობის შემოსავლებზე. გარდა ამისა საპილოტე რეგიონებში კვლავ საჭიროება არსებობს ინფრასტრუქტურულ პროექტებზე შესაბამისად, პროგრამის ფარგლებში უნდა განხორციელდეს ინვესტიციები სათანადო ინფრასტრუქტურისა და გაუმჯობესებული ხარისხის სასიცოცხლო მნიშვნელობის სერვისებზე წვდომის უზრუნველსაყოფად.

სრიგპ-ის ღონისძიებები კონცენტრირებული იქნება ხუთ შეთავაზებულ პრიორიტეტულ მიმართულებაზე:

1. ურბანული განახლება – ინტეგრირებული აქტივობები ურბანულ ტერიტორიებზე;
2. უნიკალური პოტენციალის გამოყენებით ტურიზმის განვითარების ხელშეწყობა;
3. მცირე და საშუალო საწარმოების კონკურენტუნარიანობის ამაღლება და ინოვაციების ხელშეწყობა;
4. ინტეგრირებული ადგილობრივი განვითარება;
5. ცენტრალური და ადგილობრივი ხელისუფლების ტექნიკური დახმარება და შესაძლებლობების განვითარება.
6. **სრიგპ-ის პრიორიტეტი 3-ის „მცირე და საშუალო საწარმოების კონკურენტუნარიანობის ამაღლება და ინოვაციები ხელშეწყობა“ მიზანი**

პრიორიტეტი 3 - **მცირე და საშუალო საწარმოების კონკურენტუნარიანობის ამაღლება და ინოვაციები ხელშეწყობა** კონკრეტული ამოცანაა მიკრო, მცირე და საშუალო საწარმოების კონკურენტუნარიანობის ამაღლება და რეგიონული ინოვაციური ეკოსისტემის განვითარება.

აღნიშნული მიზნის მისაღწევად გატარებული იქნება ღონისძიებები ორი მიმართულებით:

* ინვესტიციებისა და სამუშაო ადგილების რაოდენობის ზრდა. აღნიშნული ღონისძიების ფარგლებში მოხდება სამრეწველო და სურსათის გადამამუშავებელი მიკრო, მცირე და საშუალო ზომის ადგილობრივი საწარმოების გაფართოების ხელშეწყობა. ადგილობრივი მიკრო, მცირე და საშუალო ზომის კომპანიებისათვის ხელმისაწვდომი იქნება მცირე გრანტები, რაც მიზნად ისახავს აღნიშნული კომპანიების პოტენციალის გაზრდას და ახალი სამუშაო ადგილების შექმნას.
* ადგილობრივი კომპანიების ინოვაციებისა და კვლევა-განვითარების მხარდაჭერა. აღნიშნული ღონისძიების ფარგლებში ადგილობრივი მცირე და საშუალო ზომის საწარმოები მიიღებენ ფინანსურ დახმარებას აღჭურვილობისა და სერვისების შესაძენად, რაც, თავის მხრივ, დაეხმარებათ, განახორციელონ ინოვაციური გადაწყვეტილებები, აგრეთვე კვლევითი და წარმოების განვითარების ღონისძიებები, და ამ გზით გაზარდონ კომპანიის პროდუქტიულობა.

აღნიშნული პრიორიტეტის განხორციელების მოსალოდნელი შედეგებია:

* სამრეწველო მცირე და საშუალო საწარმოთა გაზრდილი ინვესტიციები;
* მცირე და საშუალო საწარმოების მიერ ინოვაციური გადაწყვეტილებებისა და პროდუქციის გამოყენების მეტი შესაძლებლობა;
* ახალი, სტაბილური სამუშაო ადგილების შექმნა;
* ახალი, მათ შორის საექსპორტო პოტენციალის მქონე, პროდუქციისა და სერვისების განვითარება.

პრიორიტეტი 3. „მცირე და საშუალო საწარმოების კონკურენტუნარიანობის ამაღლება და ინოვაციების ხელშეწყობა“-ის ევროკავშირთან 2020 წელს ხელმოწერილი ფინანსური შეთანხმების (EU4ITD) პოლიტიკის მატრიცით გათვალისწინებული პირობების მატრიცის მყისიერი შედეგების ინდიკატორები:

* 100 მიკრო, მცირე და საშუალო საწარმო, რომელიც დარეგისტრირებულია/ოპერირებს 4 საპილოტე რეგიონში მხარდაჭერილია:
  + არსებული ინდუსტრიული მცირე და საშუალო საწარმოების გაფართოების საგრანტო სქემით;
  + ადგილობრივი მიკრო და მცირე საწარმოებისთვის მცირე აღჭურვილობის შესყიდვის მხარდაჭერის საგრანტო სქემით.
* სრიგპ-ის პრიორიტეტი „მცირე და საშუალო საწარმოების კონკურენტუნარიანობის ამაღლება და ინოვაციების ხელშეწყობა“-ის ფარგლებში 2021 წელს განხორციელებული პროექტების და 2022 წელს გამოყოფილი ბიუჯეტის ჯამური ფინანსური ღირებულება შეადგენს არანაკლებ 6.5 მილიონ ევროს (3.1 ქვეღონისძიება)

**ამოცანები, მოსალოდნელი შედეგები და ინდიკატორები მე-3 პრიორიტეტისთვის**

|  |  |  |  |  |
| --- | --- | --- | --- | --- |
| **ამოცანა** | **მოსალოდნელი შედეგები** | **შედეგის ინდიკატორები** | **საბაზისო (2017)** | **სამიზნეები (2022 წლის ბოლო)** |
| რეგიონული მცირე და საშუალო საწარმოების ზრდის უზრუნველსაყოფად პირობების გაუმჯობესება და რეგიონულ ინოვაციების ეკოსისტემების განვითარება | * ახალი შექმნილი სტაბილური სამუშაო ადგილები ბიზნესსექტორში * სამრეწველო მცირე და საშუალო ბიზნესის ინვესტიციების გაზრდა; * ინოვაციური პროდუქტების გამოყენების მიზნით მცირე და საშუალო საწარმოების შესაძლებლობების გაზრდა * განვითარებული ახალი პროდუქტები და სერვისები, მათ შორის რომელთაც საექსპორტო პოტენციალი გააჩნიათ | ბიზნესსექტორში დასაქმებულ პირთა რაოდენობა, ჯამურად 4 რეგიონში | 86736 | მინიმუმ 25%-იანი ზრდა |
| 4 რეგიონში მცირე და საშუალო საწარმოებში ფიქსირებულ აქტივებში ინვესტიციები, 2017, (მილიონი ლარი), 4 რეგიონის ჯამურად | 192.5 | მინიმუმ 30% ზრდა |
| 4 რეგიონში მცირე და საშუალო საწარმოების მიერ შექმნილი დამატებითი ღირებულება, 2017, (მილიონი ლარი), 4 რეგიონის ჯამურად | 1306 | მინიმუმ 50% ზრდა |
| 4 რეგიონში რეგისტრირებული საწარმოების ექსპორტის მოცულობა (მილიონი ლარი) | 268,3 | მინიმუმ 40% ზრდა (375,7) |

**ქვე-ღონისძიება 3.1. ა-ს „ახალი საწარმოების შექმნის, არსებული საწარმოების გაფართოების ან გადაიარაღების ხელშეწყობა“ მიზანი.**

ქვე-ღონისძიება 3.1. ა - „ახალი საწარმოების შექმნის, არსებული საწარმოების გაფართოების ან გადაიარაღების ხელშეწყობა“ უშუალოდ უზრუნველყოფს საპილოტე რეგიონების ინტეგრირებული განვითარების პროგრამის ამოცანის (ადგილობრივ მცირე და საშუალო საწარმოთა სამეწარმეო საქმიანობის, კონკურენტუნარიანობისა და ინოვაციური შესაძლებლობების გაზრდა) რეალიზაციას და ამავდროულად ხელს შეუწყობს პროგრამის სხვა კონკრეტული მიზნების მიღწევას: – სამრეწველო ქალაქების ეკონომიკური აღორძინება, მოშორებით მდებარე და ნაკლებად განვითარებული ობიექტების უნიკალური ტურისტული პოტენციალის განვითარება (ბუნების და კულტურული მემკვიდრეობის ობიექტები, დაცული ტერიტორიები), აგრეთვე შერჩეული ტერიტორიების ინტეგრირებული ადგილობრივი განვითარება.

აღნიშნული ქვე-ღონისძიების მოსალოდნელი შედეგებია:

ადგილობრივი სამრეწველო მცირე და საშუალო ბიზნესების გაზრდილი ინვესტიციები (მათ შორის სურსათის პროდუქტების გადამუშავების, ავეჯის, ლითონის წარმოებისა და საფეიქრო ინდუსტრიაში და სხვა სმარტ სპეციალიზაციის სტრატეგიის ფარგლებში იდენტიფიცირებულ სექტორებში). სამრეწველო მცირე და საშუალო ბიზნესების პოტენციალის გახსნა ხელს შეუწყობს რეგიონებში შექმნილი მთლიანი დამატებული ღირებულების მოცულობის გაზრდას; ახალი, სტაბილური სამუშაო ადგილების შექმნასა და მოსახლეობის ცხოვრების დონის გაუმჯობესებას. გარდა ამისა, აღნიშნული ქვე-ღონისძიება ხელს შეუწყობს რეგიონული ეკონომიკის გარდაქმნას, პროდუქციის დივერსიფიკაციას, რეგიონების სოფლის მეურნეობაზე დამოკიდებულების შემცირებას და სხვადასხვა საწარმოო დარგების განვითარებას, აგრეთვე ადგილობრივი კომპანიების ექსპორტის პოტენციალის და სამუშაო ადგილების რაოდენობის ზრდა, არსებული პროდუქციის/სერვისების გაფართოების ან ახალი საქმიანობის დაფინანსების გზით. ქვე-ღონისძიების მიზანია, ადგილობრივ საზოგადოებას მიეცეს მეტი შესაძლებლობა სტაბილური სამუშაო ადგილების შესაქმნელად და ადგილობრივი წარმოების გასავითარებლად.

**ქვეღონისძიება 3.1. ბ-ს „ადგილობრივი პროდუქციისა და მომსახურების ექსპორტის მხარდაჭერა და განვითარება“ მიზანი.**

აღნიშნული შესაძლებლობები ხელმისაწვდომი იქნება ადგილობრივი კომპანიებისთვის (წარმოებისა და მომსახურების სფეროში), რომლებიც ცდილობენ გააფართოონ თავიანთი საქმიანობა ქვეყნის ფარგლებს გარეთ. ღონისძიების მიზანია საპილოტე რეგიონების საექსპორტო პოტენციალის პოპულარიზაცია, რეგიონებში წარმოებული პროდუქტების კონკურენტუნარიანობის გაზრდა საერთაშორისო ბაზრებზე, ექსპორტის მოცულობის ზრდა და საექსპორტო ბაზრების დივერსიფიცირება.

**ღონისძიება 3.2. „ადგილობრივი კომპანიების ინოვაციებისა და კვლევა-განვითარების მხარდაჭერა“ *მიზანი და მოსალოდნელი შედეგები***

აღნიშნული ღონისძიების კონკრეტულ მიზანს წარმოადგენს **რეგიონებში ეკონომიკური კონკურენტუნარიანობის გაზრდის მიზნით ადგილობრივი საწარმოების ინოვაციური შესაძლებლობების დონისა და კვლევა-განვითარების განხორციელებისა და შეძენის შესაძლებლობის ამაღლება.** აღნიშნული ღონისძიების განხორციელება მოხდება მცირე და საშუალო საწარმოების მიერ მათი ტექნოლოგიების განახლების ხელშეწყობის გზით, რაც საშუალებას მისცემს მათ, მიაწოდონ ბაზარს ახალი პროდუქცია და მომსახურება, განავითარონ რეგიონული ღირებულებათა ჯაჭვები და რეგიონული ეკონომიკის პროდუქტულობის დონე. აღნიშნული ღონისძიების კიდევ ერთი მიზანია რეგიონული საწარმოებს მიეცეს მეტი შესაძლებლობა, განახორციელონ თავიანთი საქმიანობა სამეცნიერო-კვლევით და საცდელ-საკონსტრუქტორო (კვლევა-განვითარება) სამუშაოების შედეგების საფუძველზე, იმისათვის რომ გააუმჯობესონ თავიანთი პროდუქციისა და მომსახურების ტექნოლოგიური დონე და გახდნენ კონკურენტუნარიანები ეროვნულ და საერთაშორისო ბაზარზე.

აღნიშნული ღონისძიება გამიზნულია სამი ჯგუფის საწარმოებზე:

* 4 საპილოტე რეგიონში მოქმედი მეწარმე სუბიექტების უშუალო მხარდაჭერა ფინანსური რესურსებით უზრუნველყოფის გზით, რაც საშუალებას მისცემს მათ, დაეუფლონ წარმოების ინოვაციურ მეთოდებს, შეიძინონ ახალი მანქანა-დანადგარები და აღჭურვილობა ან/და ტექნოლოგიები ახალი პროდუქციის წარმოების ან ახალი სერვიზების ბაზარზე მიწოდების მიზნით;
* სამეცნიერო-კვლევით და საცდელ-საკონსტრუქტორო სამუშაოებში (R&D) ჩართული საწარმოებისთვის და იმ საწარმოებისთვის, რომლებიც გეგმავენ სამეცნიერო ინსტიტუტებთან თანამშრომლობას გათვალისწინებულია გრანტები, რითაც დაიფარება სამეცნიერო-კვლევით და საცდელ-საკონსტრუქტორო (კვლევა და განვითარება) სამუშაოებთან დაკავშირებული ყველა ხარჯი (სამეცნიერო-კვლევით და საცდელ-საკონსტრუქტორო სამუშაოებთან დაკავშირებული სერვისების შეძენა, ზემოაღნიშნული სამუშაოებისათვის საჭირო მცირე აღჭურვილობის შეძენა, პროტოტიპის შექმნის ღირებულება). დახმარება აგრეთვე შეიძლება მიიღონ სამეცნიერო-კვლევით ინსტიტუტებთან ერთობლივ პროექტებში მონაწილე კომპანიებმა.

აღნიშნული ღონისძიება უშუალოდ ემსახურება პრიორიტეტის მიზანს: „ადგილობრივი მცირე და საშუალო საწარმოთა სამეწარმეო პოტენციალის, კონკურენტუნარიანობისა და ინოვაციური შესაძლებლობების გაზრდა“. ამასთან, იგი დამატებით გავლენას ახდენს პროგრამის კიდევ ორ ამოცანაზე: „რეგიონული ცენტრების (ქუთაისი, თელავი, ოზურგეთი, ამბროლაური) სოციალურ-ეკონომიკური როლის გაძლიერება“ და „ინდუსტრიული ქალაქების სოციალურ-ეკონომიკური რევიტალიზაცია“, რაც ითვალისწინებს ახალი ინოვაციური პროექტების დანერგვის გზით ადგილობრივი საწარმოების კონკურენტუნარიანობის ზრდის ხელშეწყობას.

აღნიშნული ღონისძიების მოსალოდნელი შედეგებია:

* მეწარმე სუბიექტების გაზრდილი პოტენციალი, გამოიყენონ ინოვაციური გადაწყვეტილებები და პროდუქცია;
* რეგიონული მეწარმე სუბიექტების წარმოების გაზრდილი ტექნოლოგიური დონე;
* ადგილობრივ, რეგიონულ და საერთაშორისო ბაზარზე ახალი პროდუქციისა და სერვისების მიწოდება;

წარმოდგენილი პროგრამის განაცხადები თანხვედრაში უნდა იყოს სრიგპ-ის პრიორიტეტისა და ქვე-ღონისძიების მიზნებთან.

1. **დაფინანსება**

კონკურსის ფარგლებში 2020-2022 წლების განმავლობაში სახელმწიფო ბიუჯეტიდან გამოსაყოფი თანხა შეადგენს 40 817 939,06 ₾, რომელიც რეგიონების მიხედვით განაწილდება მოცემული ცხრილის მიხედვით. ღონისძიების/ქვეღონისძიების მიხედვით განაწილება შესაძლებლ შეიცვალოს სააგენტოს მიერ პროგრამის განხორციელების პროცესში რეგიონისთვის გათვალისწინებული თანხის10 %-ის ფარგლებში.

|  |  |  |  |  |  |  |
| --- | --- | --- | --- | --- | --- | --- |
| **რეგიონი** | **(ქვე)ღონისძიება** | **ჯამი** | **გურია** | **იმერეთი** | **კახეთი** | **რაჭა-ლეჩხუმი და ქვემო სვანეთი** |
| **მაქსიმალური დაფინანსება (ევრო)** | პრიორიტეტი 3 | 40817937 | 5726755 | 17861928 | 14543430 | 2685818 |
| **პროცენტული განაწილება** | 100% | 14.03% | 43.76% | 35.63% | 6.58% |

|  |
| --- |
| 1. **ინფორმაცია კონკურსის მონაწილეთათვის მათ მიერ გრანტის გაცემის საკითხებზე** |

1. **შერჩეული კონკურსანტის მიერ წარმოდგენილი პროგრამის ხანგრძლივობა**

პროგრამების ფარგლებში შერჩეულ კონკურსანტებს/სააგენტოებს მათ მიერ პროგრამით მოთხოვილი თანხა გადაეცემათ საქართველოს მთავრობის განკარგულებით. შერჩეულმა კონკურსანტებმა/სააგენტოებმა გრანტების გაცემა უნდა დაასრულონ არაუგვიანეს 2023 წლის 1 იანვრისა.

1. **პროგრამის დაფინანსების შესახებ გადაწყვეტილების მიღება**

პროგრამ(ებ)ის დაფინანსების შესახებ გადაწყვეტილებას იღებს საქართველოს საპილოტე რეგიონების განვითარების სამთავრობო კომისია.

1. **ხილვადობის ღონისძიებები**

პროგრამ(ებ)ის ფარგლებში გაცემული გრანტით განხორციელებული პროექტების ობიექტებზე განთავსებული უნდა იყოს სრიგპ-ის ლოგო, საქართველოსა და ევროკავშირის დროშებით აღნიშვნა და მოკლე ინფორმაცია თანადაფინანსების თაობაზე. გრანტის მიმღებმა მხარემ ასევე უნდა შეასრულოს ვიზუალური გამოსახვის მეთოდური რეკომენდაციები ასეთის არსებობის შემთხვევაში.

1. **პროექტების მონიტორინგი და ანგარიშგება**

რეგიონული განვითარებისა და ინფრასტრუქტურის სამინისტრო უზრუნველყოფს სრიგპ-ის ეფექტიანად განხორციელების მიზნით შესაბამისი მონიტორინგის განხორციელებას სრიგპ-ის ინდიკატორებია და კონკურსში გამარჯვებული სააგენტოების ანგარიშგების საფუძველზე, უფლებამოსილების ფარგლებში. პროგრამის პრიორიტეტის და პროგრამის ფარგლებში დაფინანსებული პროექტების მონიტორინგი განხორციელდება პერიოდულად, რომელიც შექმნის წლიური ანგარიშის შემუშავების საფუძველს.

კონკურსში გამარჯვებული სააგენტო ვალდებულია აწარმოოს გაცემული გრანტების მონიტორინგი და ასევე შეავსოს მონიტორინგის და საინფორმაციო ფორმები.

1. მცირე და საშუალო არის საწარმო რომლის ბრუნვა არ აღემატება 20,000,000 ლარს გასული წლის განმავლობაში. [↑](#footnote-ref-1)
2. მიკრო საწარმო არის ინდ. მეწარმე, რომლის ბრუნვაც არ აღემატება 100,000 ლარს (გრანტის დამტკიცების მომენტში). [↑](#footnote-ref-2)